*Príloha č. 2E – Časť 5 Návrh rámcovej dohody – Pekárenské výrobky*

NÁVRH

**Rámcová dohoda**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**rámcová dohoda**“)

**Článok I.**

**Strany rámcovej dohody**

**1. Predávajúci** (*doplní uchádzač*)

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: ............................................................

IČO: ............................................................

DIČ: .............................................................

IČ DPH: .............................................................

Bankové spojenie: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zapísaný: .............................................................

(ďalej len „**predávajúci**“)

**2. Kupujúci**

Názov: **Psychiatrická nemocnica Profesora Matulaya Kremnica**

Sídlo: Československej armády 234/139, 967 01 Kremnica

Štatutárny orgán: Ing. Vladimír Husárček, riaditeľ

IČO: 00 606 987

DIČ: 2020536562

IČ DPH: SK2020536562 – nie je platiteľ DPH

Bankové spojenie: Štátna pokladnica, Bratislava

IBAN: SK37 8180 0000 0070 0028 8237

SWIFT: SPSRSKBA

Kontakt e-mail: [pnkremnica@gmail.com](mailto:pnkremnica@gmail.com)

Tel. č./fax. č.: Tel.: +421 45 6705 110 / Fax: +421 45 6742 149

Zriadený: Zriaďovacou listinou MZ SR č. 1842/90-A/II-3 zo dňa 18.12.1990

(ďalej len „**kupujúci**“)

(predávajúci a kupujúci ďalej spoločne aj „**účastníci rámcovej dohody**“ alebo „**strany rámcovej dohody**“)

**Článok II.**

**Úvodné ustanovenia**

* 1. Táto rámcová dohoda sa uzatvára ako výsledok zadávania nadlimitnej zákazky s názvom predmetu: **„Potraviny, Časť 5 Pekárenské výrobky“** (ďalej aj len „**verejné obstarávanie**“), v rámci ktorej sa predávajúci stal úspešným uchádzačom vybraným kupujúcim v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

**Článok III.**

**Predmet rámcovej dohody**

* 1. Predmetom tejto rámcovej dohody je stanovenie podmienok pre predávajúceho a kupujúceho pri dodávkach tovaru, a to základných a dlhodobo skladovateľných potravín podľa špecifikácie uvedenej v Prílohe č. 1 tejto rámcovej dohody (ďalej len „**tovar**“).
  2. Predávajúci je povinný kupujúcemu dodávať tovar na základe priebežne vystavených samostatných objednávok zo strany kupujúceho podľa jeho aktuálnych potrieb v súlade s Prílohou č. 1 a Prílohou č. 2 k tejto rámcovej dohode (ďalej len „**objednávka**“).
  3. Účastníci tejto rámcovej dohody sa dohodli, že rozsah a množstvo tovaru uvedené v Prílohe č. 1 a v Prílohe č. 2 je len orientačné a skutočne odobrané množstvo dodávaného tovaru sa bude odvíjať od skutočných potrieb kupujúceho počas doby trvania tejto rámcovej dohody.
  4. Predávajúci, ktorému bola zaslaná objednávka je povinný dodať tovar, resp. jeho časť riadne a včas a kupujúci je povinný predávajúcemu zaplatiť za riadne dodaný tovar dohodnutú kúpnu cenu podľa tejto rámcovej dohody.
  5. Predávajúci je povinný v zmysle tejto rámcovej dohody dodávať tovar, ktorý zodpovedá platným právnym predpisom, technickým, veterinárnym a hygienickým normám Slovenskej republiky a/alebo Európskej únie a je výlučne v 1. akostnej triede.
  6. Predávajúci je povinný dodržiavať ustanovenia tejto rámcovej dohody a vykonávať ich v súlade s príslušnými všeobecne záväznými právnymi predpismi a štandardmi kvality uplatňujúcimi sa v danej oblasti.

**Článok IV.**

**Cena**

* 1. Celková Kúpna cena tovaru je dohodnutá stranami rámcovej dohody maximálne vo výške:

\_\_\_\_\_\_\_\_\_\_\_\_\_\_\_\_ EUR bez DPH, (slovom: \_\_\_\_\_\_\_\_\_ eur),

\_\_\_\_\_\_\_\_\_\_\_\_\_\_\_\_EUR s DPH, (slovom: \_\_\_\_\_\_\_\_\_\_\_\_eur),

počas doby trvania tejto rámcovej dohody. Kúpna cena za dodanie tovaru vychádza z jednotkových cien jednotlivých položiek tovarov, ktoré sú uvedené v Prílohe č. 2 tejto rámcovej dohody (ďalej len „**Kúpna cena**“). Daň z pridanej hodnoty bude účtovaná v aktuálnej sadzbe podľa platných právnych predpisov v čase dodania tovaru.

*Poznámka: (v prípade, ak sa úspešným uchádzačom stane uchádzač so sídlom mimo územia Slovenskej republiky, uvedie v tomto bode rámcovej dohody aj nasledovný text: „Predávajúci bude kupujúcemu fakturovať za predmet rámcovej dohody cenu bez DPH a v súlade so zákonom č. 222/2004 Z. z. o dani z pridanej hodnoty, DPH v príslušnej výške zaplatí kupujúci na Slovensku cez príslušný daňový úrad“).*

* 1. Celková Kúpna cena podľa bodu 1. tohto článku rámcovej dohody ako aj jednotkové ceny jednotlivých položiek tovarov, ktoré sú uvedené v Prílohe č. 2 tejto rámcovej dohody predstavujú maximálne finančné limity a nie je možné ich prekročiť.
  2. Kúpna cena je stanovená dohodou účastníkov rámcovej dohody a to v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
  3. Do Kúpnej ceny sú zahrnuté všetky náklady, ktoré na strane predávajúceho vzniknú pri plnení objednávky alebo v súvislosti s jej plnením a to najmä: balné, clo, dopravné náklady, vykládky a všetky náklady súvisiace s dodaním tovaru alebo jeho časti na miesto plnenia tejto rámcovej dohody.
  4. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tie ako ,,nižšia cena“) za rovnaké alebo porovnateľné plnenie ako je obsiahnuté v tejto rámcovej dohode a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto rámcovej dohody je viac ako 5 % v neprospech ceny podľa tejto rámcovej dohody, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto rámcovej dohody a nižšou cenou.
  5. V prípade, ak počas platnosti tejto rámcovej dohody prestane byť ktorýkoľvek z tovarov uvedených v Prílohe č.1, resp. v Prílohe č. 2 tejto rámcovej dohody vyrábaný, resp. zmení sa jeho zloženie, prípadne gramáž a pod., je predávajúci povinný dodať kupujúcemu tovar najviac podobný (zložením, váhou a pod.) pôvodne dodávanému tovaru.

**Článok V.**

**Platobné podmienky**

* 1. Kupujúcemu vzniká povinnosť zaplatiť Kúpnu cenu predávajúcemu po riadnom dodaní a odovzdaní objednaného tovaru podľa tejto rámcovej dohody predávajúcim, a to na základe vystavenej faktúry, ktorá musí byť v súlade s objednávkou vystavenou kupujúcim. Súčasťou faktúry môže byť dodací list, resp. faktúra, ktorá je zároveň dodacím listom potvrdená povereným zástupcom kupujúceho aj predávajúceho, a to ich podpismi a odtlačkami pečiatok.
  2. Faktúra musí obsahovať všetky náležitosti daňového dokladu v zmysle platných právnych predpisov Slovenskej republiky (najmä zákon č. 222/2004 Z. z. o dani z pridanej hodnoty v znení neskorších predpisov). Predávajúci nie je oprávnený fakturovať žiadnu ďalšiu odplatu za služby súvisiace s dodaním tovaru.
  3. Lehota splatnosti faktúry je 30 dní odo dňa jej doručenia kupujúcemu zo strany predávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto rámcovej dohody. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená kupujúcemu. Úhrada faktúry bude realizovaná bezhotovostným platobným stykom na účet predávajúceho uvedený v záhlaví tejto rámcovej dohody.
  4. V prípade, že faktúra nebude obsahovať náležitosti v zmysle tohto článku rámcovej dohody, kupujúci je oprávnený vrátiť faktúru predávajúcemu na doplnenie a/alebo prepracovanie s uvedením nedostatkov, ktoré sa majú odstrániť. Nová 30-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená kupujúcemu.
  5. Kupujúci neposkytne predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu tejto rámcovej dohody.
  6. Predávajúci sa zaväzuje, že vystavené faktúry bude doručovať kupujúcemu spolu s tovarom, prípadne vystaví faktúru za dodaný tovar do piatich pracovných dní odo dňa dodania tovaru, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný. Vystavené faktúry môžu byť doručené poštou prípadne elektronicky.
  7. Dodávateľ (predávajúci) nemôže postúpiť pohľadávky voči kupujúcemu tretej osobe, podľa § 524 a násl. zákona č. 40/1964 Zb. Občianskeho zákonníka v znení neskorších predpisov (ďalej len ,,Občiansky zákonník“), bez predchádzajúceho súhlasu kupujúceho. Právny úkon, ktorým predávajúci postúpi pohľadávky voči kupujúcemu tretej osobe bez predchádzajúceho súhlasu kupujúceho je podľa § 39 Občianskeho zákonníka neplatný. Predávajúci berie na vedomie, že súhlas kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR. Pokiaľ budú pohľadávky z tejto zmluvy Dodávateľom postúpené na iný subjekt so zmluvným dojednaním, takýto právny úkon je podľa ustanovenia § 369 Občianskeho zákonníka absolútne neplatný.

**Článok VI.**

**Čas a miesto plnenia predmetu rámcovej dohody**

6.1 Rámcová dohoda sa uzatvára na dobu určitú, a to na dobu 12 mesiacov (od 01.03.2021 do 28.02.2022) odo dňa nadobudnutia jej účinnosti resp. do vyčerpania finančného limitu a to podľa toho, ktorá udalosť nastane skôr.

* 1. Miestom plnenia je: Psychiatrická nemocnica Profesora Matulaya Kremnica, Československej armády 234/139, 967 01 Kremnica.
  2. Predmet zákazky bude uskutočňovaný čiastkovými kúpnymi zmluvami (objednávkami), na základe ktorých dôjde k plneniu.
  3. Lehota dodania tovaru pre položky uvedené v Prílohe č. 1 je najneskôr do 24 hodín od odoslania objednávky kupujúcim predávajúcemu. Tovar musí byť dodaný v čase do 08.00 hod. V prípade mimoriadnej potreby po vzájomnej dohode medzi kupujúcim a predávajúcim sa požaduje dodanie do 1 hodiny od odoslania objednávky kupujúcim predávajúcemu, na miesto určenia uvedené v bode 1 tohto článku rámcovej dohody, bližšie spresnené príslušnou objednávkou.
  4. Dodávka tovaru je realizovaná podľa aktuálnej potreby a požiadaviek individuálne dohodnutých v objednávke a bude prebiehať v pracovných dňoch.

**Článok VII.**

**Postup predávajúceho a kupujúceho pri plnení rámcovej dohody**

* 1. Komunikácia medzi predávajúcim a kupujúcim bude prebiehať výlučne v slovenskom jazyku a prostredníctvom na to určených e-mailových adries bližšie špecifikovaných v bode 10 tohto článku rámcovej dohody, resp. prostredníctvom na to určených osobitných telefonických kontaktov uvedených v objednávkach. Predávajúci je povinný určiť e-mailovú adresu pre účely prijímania objednávok zo strany kupujúceho a komunikácie týkajúcej sa dodania tovaru.
  2. Telefonické preverenie stavu tovaru na sklade predávajúceho sa nepovažuje za objednávku tovaru zo strany kupujúceho v zmysle tejto rámcovej dohody.
  3. Postup pri vystavovaní objednávok:
* Kupujúci je povinný riadne vystavenú objednávku zaslať predávajúcemu elektronicky na e-mailovú adresu, určenú na tento účel.
* Predávajúci sa zaväzuje potvrdiť príjem objednávky na e-mailovú adresu kupujúceho obratom (ďalej len „**akceptácia objednávky**“), najneskôr však do 12 hodín od jej odoslania kupujúcim a postúpiť ju k vybaveniu.
* Akceptáciou objednávky sa objednávka stáva pre predávajúceho záväzná.
* Po akceptácii objednávky, kupujúci môže na požiadanie predávajúceho vystaviť a odoslať objednávku podpísanú zodpovednou osobou predávajúcemu aj prostredníctvom pošty na adresu sídla predávajúceho.
  1. Objednávka bude zadaná kupujúcim písomne, telefonicky, e-mailom alebo s obchodným zástupcom predávajúceho v pracovných dňoch od 7.00 do 11.00 hod. a predávajúci sa zaväzuje dodať potraviny bezodkladne, podľa požiadavky určenej v objednávke.
  2. Každá objednávka musí obsahovať minimálne nasledovné náležitosti:

a) názov, sídlo kupujúceho a predávajúceho, číslo účtu, bankové spojenie kupujúceho, IČO, DIČ, kontaktné údaje osoby poverenej na vystavenie objednávky na strane kupujúceho meno, telefón, e-mail),

b) číslo objednávky,

c) druh a požadované množstvo tovaru v súlade s Prílohou č. 1 a s Prílohou č. 2 k tejto rámcovej dohode,

d) jednotková cena bez DPH v súlade s Prílohou č. 2 k tejto rámcovej dohode,

e) celková cena za dodávku s DPH,

f) dátum a miesto dodania tovaru,

g) kontaktné údaje osoby poverenej na prevzatie dodávky za kupujúceho (meno, telefón, e-mail), dátum,

h) iné v rozsahu predmetu plnenia tejto rámcovej dohody.

* 1. Dodávka tovaru bude realizovaná predávajúcim, pričom predávajúci zabezpečí aj vynesenie tovaru poverenými osobami predávajúceho na miesto určené kupujúcim.
  2. Predávajúci sa zaväzuje dodávať tovar do odberného miesta určeného objednávateľom v objednanej kvalite, množstve a čase vždy do 6.30 hod. ráno a zabezpečiť pre kupujúceho distribučné služby. Distribučné služby sa uskutočňujú v súlade s platnými všeobecne záväznými predpismi a v kvalite podľa technických podmienok prevozu potravín v súlade s Potravinovým kódexom.
  3. Predávajúci zabezpečí dodávku objednaného tovaru motorovými vozidlami spĺňajúcimi hygienické požiadavky tak, aby bola zabezpečená dostatočná ochrana tovaru pred jeho zničením, poškodením alebo znehodnotením.
  4. Dodávka potravín je splnená prevzatím dodávky a podpísaním dodacieho listu, resp. faktúry, ktorá je zároveň dodacím listom.
  5. Predávajúci ručí kupujúcemu, že dodaný tovar zodpovedá kvalite a vyhotoveniu v akom bol certifikovaný.
  6. V prípade, ak dodaný tovar nespĺňa vlastnosti požadované kupujúcim v tejto rámcovej dohode, kupujúci je oprávnený prevzatie takejto dodávky písomne odmietnuť s uvedením dôvodov odmietnutia.
  7. Pri dodávaní tovaru sa uplatní nasledovný postup:
* Predávajúci je povinný dodať kupujúcemu tovar podľa tejto rámcovej dohody a Prílohy č. 1 tejto rámcovej dohody.
* Kupujúci odmietne prevziať tovar, ak nebude zodpovedať požiadavkám kupujúceho uvedeným v tejto rámcovej dohode a v Prílohe č. 1 a Prílohe č. 2 tejto rámcovej dohody.
* Predávajúci je povinný dodať kupujúcemu čerstvý tovar. Rôzne potravinárske výrobky musia byť neporušené, bez cudzieho pachu a chuti. Kontrolu preberaného tovaru vykoná kupujúci pri preberaní tovaru na základe senzorickej analýzy (zmyslového posúdenia) a overením dátumu spotreby resp. minimálnej trvanlivosti.
  1. Dodané potraviny nesmú mať v čase ich odovzdania kupujúcemu vyčerpanú viac ako 1/3 (jednu tretinu) ich exspiračnej lehoty (dátum minimálnej trvanlivosti resp. dátum spotreby). V prípade, že predávajúci dodá kupujúcemu potraviny s vyčerpanou exspiračnou lehotou o viac ako 1/3 (jednu tretinu) jej dĺžky, je kupujúci oprávnený vrátiť takéto potraviny späť predávajúcemu na náklady predávajúceho, kupujúci nie je povinný predávajúcemu zaplatiť za takéto potraviny a zároveň kupujúci oznámi predávajúcemu, či trvá na dodaní objednaných potravín.
  2. Na tento účel predávajúci vlastní platné osvedčenie/a Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR, ktoré predloží kupujúcemu najneskôr do 3 pracovných dní odo dňa nadobudnutia účinnosti tejto rámcovej dohody. V prípade, ak sa bude dodávka tovaru vykonávať na základe zmluvného vzťahu s dopravcom, uchádzač najneskôr do 3 pracovných dní odo dňa nadobudnutia účinnosti tejto rámcovej dohody predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky.
  3. Kupujúci nadobudne vlastnícke právo k tovaru dňom jeho prevzatia v mieste plnenia. Prevzatie tovaru potvrdí podpisom oprávnenej osoby kupujúceho a odtlačkom pečiatky na dodací list, resp. faktúru, ktorá zároveň slúži ako dodací list.
  4. Kontaktné údaje predávajúceho pre účely prijímania objednávok ....................................(*doplní uchádzač)* (meno, priezvisko, e-mail, tel. č. doplní uchádzač). Kontaktné údaje kupujúceho p. Martina Bahnová, [strava@pnkca.sk](mailto:strava@pnkca.sk), 045/67 05 123; + 421 903 043 472, p. Zlatica Šramelová, [zlatica.sramelova@pnkca.sk](mailto:zlatica.sramelova@pnkca.sk) a p. Monika Dobiasová, [monika.dobiasova@pnkca.sk](mailto:monika.dobiasova@pnkca.sk), 045/67 05 125.
  5. Predávajúci vyhlasuje, že v čase uzatvorenia tejto rámcovej dohody má splnené povinnosti, ktoré mu vyplývajú zo zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). V prípade, ak sa budú na strane predávajúceho ako strany rámcovej dohody podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**Článok VIII.**

**Záručná doba a zodpovednosť za vady**

* 1. Predávajúci zodpovedá za to, že tovar

- bude riadne dodaný v súlade s touto rámcovou dohodou,

- bude mať vlastnosti dohodnuté v tejto rámcovej dohode,

- bude v súlade so všeobecne záväznými platnými právnymi predpismi a požiadavkami v zmysle predpisov Európskej únie pre potraviny,

- bude zodpovedať požiadavkám stanoveným v platných právnych predpisoch, technických, veterinárnych a hygienických normách, ako aj v zákone Národnej rady Slovenskej republiky č. 152/1995 Z. z. o potravinách v znení neskorších predpisov a príslušným vyhláškam v súlade s Potravinovým kódexom SR.

* 1. Predávajúci poskytne na tovar záruku určenú výrobcom (záručnú dobu), ktorá musí byť vyznačená na obaloch tovaru alebo pri nebalenom tovare v dodacom liste, resp. faktúre.
  2. Kupujúci si vyhradzuje právo neprevziať tovar so zjavnými vadami v takom množstve a rozsahu, na aké sa zjavná vada vzťahuje.
  3. Vady zjavné, kvalitatívne alebo množstevné, zistené pri prevzatí tovaru, je kupujúci oprávnený reklamovať v lehote najneskôr do 24 hodín odo dňa prevzatia tovaru vo forme písomnej reklamácie.
  4. Skryté vady má kupujúci právo reklamovať bez zbytočného odkladu, najneskôr do konca záručnej doby.
  5. Vady predmetu tejto rámcovej dohody budú kupujúcim reklamované písomne s doručením elektronickou poštou v lehotách podľa tohto článku rámcovej dohody. Reklamácie podľa tohto článku rámcovej dohody je predávajúci povinný vybaviť bezodkladne, najneskôr v lehote do 3 (troch) pracovných dní odo dňa doručenia písomnej reklamácie elektronickou poštou.
  6. Kupujúci je oprávnený v prípade zistenia akýchkoľvek vád dodaného tovaru:

1. žiadať predávajúceho o výmenu vadného tovaru za nový, bezvadný tovar, resp. žiadať predávajúceho o dodanie chýbajúceho tovaru;
2. odstúpiť od objednávky tovaru v prípade nesplnenia povinnosti predávajúceho dodať na základe reklamácie nový, bezvadný, náhradný alebo chýbajúci tovar v lehote na vybavenie reklamácie podľa bodu 6 tohto článku rámcovej dohody;
3. žiadať náhradu škody spôsobenú dodaním vadného tovaru.

**Článok IX.**

**Sankcie**

* 1. V prípade omeškania predávajúceho s dodaním objednaného tovaru podľa tejto rámcovej dohody, má kupujúci právo požadovať od predávajúceho zaplatenie zmluvnej pokuty vo výške 0,05 % z ceny tovaru, s dodaním ktorého je predávajúci v omeškaní, a to za každý aj začatý deň omeškania.
  2. V prípade, ak predávajúci neakceptuje objednávku v lehote podľa článku VII bodu 3.2 tejto rámcovej dohody, je kupujúci oprávnený požadovať od predávajúceho zaplatenie zmluvnej pokuty vo výške 50 Eur.
  3. V prípade, že predávajúci nevybaví reklamáciu v lehote do 3 (troch) pracovných dní odo dňa doručenia písomnej reklamácie elektronickou poštou, je kupujúci oprávnený požadovať od predávajúceho zaplatenie zmluvnej pokuty vo výške 0,05 % z ceny tovaru, ktorý má vady, a to za každý aj začatý deň omeškania s odstránením tejto vady.
  4. Ak predávajúci dodá kupujúcemu tovar v rozpore s článkom VIII bodom 1 tejto rámcovej dohody, je kupujúci oprávnený požadovať od predávajúceho zmluvnú pokutu vo výške 50 % z ceny takto dodaného tovaru.
  5. V prípade, že kupujúci neuhradí predávajúcemu faktúru v stanovenej lehote, dostáva sa do omeškania a je povinný zaplatiť predávajúcemu úrok z omeškania vo výške stanovenej podľa Nariadenia vlády SR č. 87/1995 Z.z. v neskoršom znení z fakturovanej ceny tovaru.
  6. Strany rámcovej dohody zhodne prehlasujú, že výška zmluvnej pokuty je primeraná, je v súlade so zásadou poctivého obchodného styku a je dohodnutá s prihliadnutím na význam zabezpečovaných povinností podľa tejto rámcovej dohody.

**Článok X.**

**Subdodávatelia**

* 1. V Prílohe č. 3 tejto rámcovej dohody sú uvedené údaje o všetkých známych subdodávateľoch predávajúceho, ktorí sú známi v čase uzatvorenia tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene.
  2. Ak v čase uzatvorenia tejto rámcovej dohody predávajúcemu neboli známi subdodávatelia a predávajúci má v úmysle realizovať predmet tejto rámcovej dohody prostredníctvom subdodávateľa, predávajúci tak môže urobiť iba s predchádzajúcim písomným súhlasom kupujúceho. Zámer realizácie predmetu tejto rámcovej dohody prostredníctvom subdodávateľa predávajúci bezodkladne písomne oznámi kupujúcemu s uvedením údajov o subdodávateľovi a údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  3. K zmene subdodávateľa môže dôjsť len po jej odsúhlasení kupujúcim. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
  4. Predávajúci je povinný postupovať pri výbere subdodávateľa tak, aby náklady vynaložené na zabezpečenie plnenia predmetu rámcovej dohody boli primerané jeho kvalite a cene a tak, že subdodávatelia podieľajúci sa na plnení predmetu rámcovej dohody budú kvalifikovaní na svoje profesie vzťahujúce sa na plnenie tejto rámcovej dohody a budú mať potrebné oprávnenia a osvedčenia k plneniu predmetu rámcovej dohody.
  5. Predávajúci je povinný zabezpečiť, aby jeho subdodávatelia mali splnené povinnosti ohľadom zápisu do registra partnerov verejného sektora v zmysle zákona o registri partnerov verejného sektora.

**Článok XI.**

**Ukončenie rámcovej dohody**

* 1. Táto rámcová dohoda môže byť pred uplynutím dojednanej doby podľa článku VI bodu 1 tejto rámcovej dohody, resp. pred vyčerpaním finančného limitu podľa článku IV bodu 1 tejto rámcovej dohody ukončená písomnou dohodou strán rámcovej dohody, písomným odstúpením od tejto rámcovej dohody z dôvodov, ktoré stanovuje zákon (najmä § 19 zákona o verejnom obstarávaní) alebo táto rámcová dohoda.
  2. Od tejto rámcovej dohody môže ktorákoľvek zo strán rámcovej dohody okamžite odstúpiť v prípadoch podstatného porušenia tejto rámcovej dohody.
  3. Za podstatné porušenie tejto rámcovej dohody predávajúcim sa považuje:

1. nedodržanie záväzku dodať tovar v množstve, kvalite a termíne podľa tejto rámcovej dohody a/alebo akceptovanej objednávky,
2. neodstránenie vád tovaru predávajúcim v lehote dohodnutej na vybavenie reklamácie,
3. predávajúci viac ako dvakrát neakceptuje objednávku v lehote podľa článku VII bodu 3.2 tejto rámcovej dohody,
4. ak sa voči predávajúcemu vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči predávajúcemu začaté vyrovnávacie konanie alebo reštrukturalizácia,
5. predávajúci vstúpil do likvidácie,
6. predávajúci poruší povinnosti podľa článku X. bodu 2. až 5. tejto rámcovej dohody.
   1. Predávajúci je oprávnený okamžite odstúpiť od tejto rámcovej dohody v prípade, ak kupujúci je v omeškaní s úhradou faktúry o viac ako 30 (tridsať) kalendárnych dní.
   2. Na odstúpenie od tejto rámcovej dohody sa vyžaduje písomná forma. Odstúpením od tejto rámcovej dohody niektorej zo strán rámcovej dohody sa táto rámcová dohoda zrušuje ku dňu doručenia odstúpenia druhej strane rámcovej dohody.
   3. V prípade odstúpenia od tejto rámcovej dohody ktoroukoľvek stranou tejto rámcovej dohody budú plnenia začaté v čase odstúpenia riadne ukončené a preukázateľné náklady spojené s plnením predmetu tejto rámcovej dohody do tej doby budú v plnej výške zo strany kupujúceho uhradené.
   4. V prípade, ak nastane na strane kupujúceho dôvod na odstúpenie od tejto rámcovej dohody podľa tohto článku rámcovej dohody je kupujúci oprávnený vykonať zmenu tejto rámcovej dohody spočívajúcu v zmene osoby predávajúceho, a to nahradením pôvodného predávajúceho (ďalej len „**pôvodný predávajúci**“) novým predávajúcim v súlade s § 18 zákona o verejnom obstarávaní. Zmenu v osobe predávajúceho je kupujúci oprávnený vykonať vo forme písomného dodatku k tejto rámcovej dohode, uzatvoreného medzi kupujúcim a subjektom, ktorý ako uchádzač vo verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo verejnom obstarávaní a umiestnil sa na ďalšom mieste v poradí v rámci verejného obstarávania (ďalej len „**nový predávajúci**“). Ustanovenia článku VII. bodu 11 a článku X. bodu 5 tejto rámcovej dohody tým nie sú dotknuté. Na vysporiadanie plnení medzi novým predávajúcim a kupujúcim sa dodatkom vykonajú primerané úpravy tejto rámcovej dohody.
   5. Pôvodný predávajúci je povinný za účelom zmeny tejto rámcovej dohody podľa bodu 7. tohto článku rámcovej dohody poskytnúť najneskôr v lehote do 10 pracovných dní kupujúcemu všetku potrebnú súčinnosť, najmä vykonať úkony, ktoré sú nevyhnutné na riadne plnenie tejto rámcovej dohody do okamihu zmeny v osobe predávajúceho, odovzdať kupujúcemu všetky potrebné informácie a dokumenty v súvislosti s poskytnutým plnením podľa tejto rámcovej dohody tak, aby nedošlo k vzniku škody.
   6. V prípade porušenia povinnosti pôvodného predávajúceho podľa bodu 8. tohto článku rámcovej dohody (neposkytnutie súčinnosti) vzniká kupujúcemu nárok na zaplatenie zmluvnej pokuty zo strany pôvodného predávajúceho vo výške 1 000,00 EUR. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá v plnom rozsahu vzniknutej škody.

**Článok XII.**

**Záverečné ustanovenia**

* 1. Táto rámcová dohoda nadobúda platnosť dňom jej podpisu oprávnenými zástupcami obidvoch strán rámcovej dohody a účinnosť dňom nasledujúcim po dni jej zverejnenia v CRZ v zmysle bodu 2. tohto článku rámcovej dohody.
  2. Táto rámcová dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Strany rámcovej dohody berú na vedomie a súhlasia, že táto rámcová dohoda vrátane všetkých jej súčastí a príloh bude zverejnená v súlade so zákonom o slobode informácií.
  3. V prípade, ak by sa ktorékoľvek ustanovenie tejto rámcovej dohody stalo neplatným, nespôsobuje to neplatnosť tejto rámcovej dohody ako celku.
  4. Všetky spory, ktoré vzniknú z tejto rámcovej dohody, vrátane sporov o jej platnosť, výklad alebo ukončenie sa strany rámcovej dohody zaväzujú prednostne riešiť vzájomnými zmierovacími rokovaniami a dohodami oprávnených zástupcov oboch strán rámcovej dohody. V prípade, že sa vzájomné spory strán rámcovej dohody vzniknuté v súvislosti s plnením záväzkov podľa tejto rámcovej dohody alebo v súvislosti s ňou nevyriešia, strany rámcovej dohody sa dohodli a súhlasia, že všetky spory vzniknuté z tejto rámcovej dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  5. Rámcová dohoda je vyhotovená v piatich (4) rovnopisoch v slovenskom jazyku, pričom kupujúci obdrží dva (2) rovnopisy a predávajúci dva (2) rovnopisy.
  6. Strany rámcovej dohody vyhlasujú, že si túto rámcovú dohodu pred jej podpisom prečítali, jej obsahu porozumeli a na potvrdenie toho, že obsah tejto rámcovej dohody zodpovedá ich skutočnej a slobodnej vôli, ju vlastnoručne podpísali.
  7. Ak rámcová dohoda neustanovuje inak, akékoľvek zmeny a/alebo dodatky rámcovej dohody sa môžu vykonať iba na základe dohody obidvoch strán rámcovej dohody, a to vo forme písomných a očíslovaných dodatkov k tejto rámcovej dohode podpísaných oprávnenými zástupcami obidvoch strán rámcovej dohody.
  8. Práva a povinnosti strán rámcovej dohody, ktoré nie sú upravené v tejto rámcovej dohode, sa riadia príslušnými ustanoveniami Obchodného zákonníka a ustanoveniami iných všeobecne záväzných právnych predpisov Slovenskej republiky.
  9. Nedeliteľnou súčasťou tejto rámcovej dohody sú:
* Príloha č. 1 - Opis predmetu zákazky, technické požiadavky
* Príloha č. 2 - Štruktúrovaný rozpočet rámcovej dohody
* Príloha č. 3 - Zoznam subdodávateľov (zoznam bude prílohou tejto rámcovej dohody výhradne v prípade jeho predloženia predávajúcim).

Za predávajúceho: Za kupujúceho:

V ........................ dňa ........... V Kremnici, dňa ..................

..................................................... .....................................................

meno, funkcia Ing. Vladimír Husárček, riaditeľ

Rámcová dohoda Príloha č. 3 Zoznam subdodávateľov

**Zoznam subdodávateľov**

**Identifikácia predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom rámcovej dohody nasledovným subdodávateľom

|  |  |  |  |
| --- | --- | --- | --- |
| **Obchodné**  **meno** | **Sídlo/ miesto**  **podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za predávajúceho*